《老仆行》
明代·陈履

行路难，漫天风雪春犹寒。漕河挽舟日复日，侵肌彻骨心为酸。

挽樯长缆拽不上，北望平堤倍惆怅。千艘万舰争趣先，载道奔忙俱少壮。

独怜老仆年最挽，冲寒不任终朝劳。冰消泥泞没双脚，脚板惨裂如婴刀。

舟行百里日未暮，寒威栗烈中心怖。人生苦乐会有期，老怀难向青山诉。

行年六十还有奇，齿牙半落发已稀。主人厚恩耻不报，效身犬马应忘疲。

独羡舟中美年少，庖厨不窥但坐啸。重襦复袜日饱餐，得侍君前恣窈窕。

吁嗟岁月不我留，韶光暗逐黄河流。旧时髫龄万千辈，此日相看俱白头。

白头皮肉那足惜，自入衰年少筋力。少年好学挽舟行，莫到老来行不得。

作者简介：陈履，本名天泽，字德基，号定庵，祖父陈志敬（有传），为明代乡贤。父亲陈廷对，明时海寇犯乡，组织乡人抗御有功。陈履自幼受贤良薰陶，遂承祖训，未到二十岁，文章学行誉满莞邑，为县令孙学古赏识，提拔。嘉靖三十七年（1588年）科中举人，隆庆五年（1571年）名登进士榜，官受浦圻县令。陈履到任后，目睹民众赋税繁重，流离失业者触目惊心。陈履亲下乡间，体察民情，实行免劳役，宽赋税，奖励耕织，数年后蒲圻民众得以安宁。当他离任时，百姓相沿不绝，到衙署挽留他，后来还立祠铭记他的功德。